**AUDI HUNGARIA Zrt.**

**Vállalati kommunikáció**

Lőre Péter

Telefon: +36 96 661265

E-Mail: peter.lore@audi.hu

[www.audi.hu](http://www.audi.hu/)

**AUDI HUNGARIA Zrt.**

**Vállalati kommunikáció**

Czechmeister Mónika

Telefon: +36 96 668270

E-Mail: monika.czechmeister@audi.hu

[www.audi.hu](http://www.audi.hu/)

**Az Akadémia és az MTA SZTAKI képviselői az Audi Hungariánál**

Győr, 2017. június 16. – A Magyar Tudományos Akadémia képviseletében Prof. Bokor József, alelnök és Prof. Monostori László, az MTA Számítástechnikai és Automatizálási Kutatóintézetének (SZTAKI) igazgatója Dr. Knáb Erzsébettel, az Audi Hungaria személyügyekért felelős igazgatósági tagjával folytattak megbeszélést a járműipar előtt álló kihívásokról és a jövőbeli együttműködési lehetőségekről, majd megtekintették az AUDI HUNGARIA Zrt. járműgyártását.

A Magyar Tudományos Akadémia és a járműipari vállalat 2015-ben kötött együttműködési megállapodást, melynek értelmében együttműködnek a kiemelkedő színvonalú járműipari kutatásokban és fejlesztésekben. Az MTA Számítástechnikai és Automatizálási Kutatóintézete kiemelt alap- és alkalmazott kutatási irányként foglalkozik a járműipar és közlekedés területével, valamint együttműködik a Fraunhofer Társasággal, amely Európa legjelentősebb alkalmazott kutatási hálózatát működteti. Az MTA SZTAKI bemutatta az intézet által vezetett Termelésinformatikai és Termelésirányítási Kiválósági Projektet (EPIC), melyet az Európai Unió kiemelten támogat. A projekt részét képezi a hazai forrásokból (GINOP) kialakítás alatt álló Ipar 4.0 mintarendszer, amely a győri Széchenyi István Egyetemen valósul meg.

A tervezett közös projektek megvalósítása tovább erősítheti a legmodernebb technológiát és innovatív megoldásokat alkalmazó Audi Hungaria versenyképességét.

– Vége –

A győri székhelyű AUDI HUNGARIA Zrt. az Audi Konszern tagja, az Audi- és Volkswagen Konszern központi motorszállítója. Győrben gyártják az Audi A3 Limousine, az A3 Cabriolet, valamint az Audi TT Coupé és Audi TT Roadster modelleket. 2006 óta az Audi Hungaria számos alumínium karosszériaelemet szállít különböző Volkswagen konszernmárkák számára. Az Audi Hungaria évek óta Magyarország egyik legnagyobb árbevételű vállalata és az ország legnagyobb exportőreinek egyike. Az Audi Hungaria mintegy 11 500 munkatársat foglalkoztat Győrben.